Likumprojekts

**Grozījumi likumā "Par valsts un pašvaldību dzīvojamo māju privatizāciju"**

Izdarīt likumā „Par valsts un pašvaldību dzīvojamo māju privatizāciju” (Latvijas Republikas Saeimas un Ministru Kabineta Ziņotājs,1995, 16.nr.; 1996, 19.nr.; 1997, 2., 14.nr.; 1998, 12.nr.; 2000, 2., 17., 23.nr.; 2001, 3., 16.nr.; 2002, 16.nr.; 2003, 24., 23.; 2004, 10.nr.; 2005, 7.nr.; 2006, 2., 13.; 2007, 11.nr.; 2008, 8.nr.; 2009, 6.nr.; 2009, 14., 17., 22.nr.; Latvijas Vēstnesis, 2010, 27.,105.nr.; 2011, 17.nr.; 2013, 47.nr; 2013, 191.nr.) šādus grozījumus:

1. Izteikt 5.pantu šādā redakcijā:

"**5.pants. Maksāšanas līdzekļi un kārtība**

(1) Maksājumi par privatizēto objektu izdarāmi privatizācijas sertifikātos un naudā, ievērojot šā likuma [45.](http://likumi.lv/doc.php?id=35770#p45) un [46.](http://likumi.lv/doc.php?id=35770#p46) pantā noteikto."

2. Izteikt 45.panta trešo daļu šādā redakcijā:

"(3) Maksājumus par privatizēto objektu neatkarīgi no maksāšanas līdzekļa ko pircējs izdara Latvijas Hipotēku un zemes bankas norādītajā kontā, pamatojoties uz privatizācijas komisijas pieņemto lēmumu vai paziņojumu. Ja maksājumi par privatizēto objektu tiek veikti naudā, tad pircējs tos izdara Latvijas Hipotēku un zemes bankas norādītajā Valsts kases vai Latvijas Republikā reģistrētas kredītiestādes kontā, pamatojoties uz privatizācijas komisijas pieņemto lēmumu vai paziņojumu."

3.Papildināt 67.pantu ar sesto daļu šādā redakcijā:

"(6) No valsts un pašvaldību dzīvojamo māju privatizācijas rezultātā iegūtajiem līdzekļiem sedzama maksa par ar privatizāciju saistīto kontu apkalpošanu un maksājumu administrēšanu Ministru kabineta noteiktajā apmērā."

4. Izteikt 73.3 panta devīto daļu šādā redakcijā:

"(9) Maksājumus par dzīvokļa nodošanu īpašumā līdz dzīvojamās mājas privatizācijai īrnieks izdara Latvijas Hipotēku un zemes bankas norādītajā kontā mēneša laikā no paziņojuma saņemšanas dienas. Ja maksājumi par dzīvokļa nodošanu līdz dzīvojamās mājas privatizācijai tiek veikti naudā, tad īrnieks tos izdara Latvijas Hipotēku un zemes bankas norādītajā Valsts kases vai Latvijas Republikā reģistrētas kredītiestādes kontā mēneša laikā no paziņojuma sniegšanas dienas."

5. Izteikt 73.4 panta sesto daļu šādā redakcijā:

"(6) Maksu vai pirmo iemaksu par neapdzīvojamās telpas vai mākslinieka darbnīcas nodošanu īpašumā līdz dzīvojamās mājas privatizācijai nomnieks izdara Latvijas Hipotēku un zemes bankas norādītajā kontā mēneša laikā no paziņojuma saņemšanas dienas. Ja maksa vai pirmā iemaksa par neapdzīvojamās telpas vai mākslinieka darbnīcas nodošanu tiek veikta naudā, tad nomnieks to izdara Latvijas Hipotēku un zemes bankas norādītajā Valsts kases vai Latvijas Republikā reģistrētas kredītiestādes kontā mēneša laikā no paziņojuma sniegšanas dienas."

Likums stājas spēkā 2014.gada 1.janvārī.

Finanšu ministra vietā -

veselības ministre I.Circene

07.11.2013. 11:05

371

M. Stepiņš

67095490, maris.stepins@fm.gov.lv